แรงขาย “บิ๊กแคป” ฉุด SET ปิดเช้าหลุด 1,580 จุด จับตาบ่ายไหลต่อ
SET ปิดเช้าร่วง 20 จุด หลุด 1,580 จุด รับแรงขายต่างชาติกังวลเฟดประชุมฉุกเฉิน คาดบ่ายไหลต่อให้แนวรับที่  1,540 จุด แนวต้านที่ 1,580 จุด  
SET ปิดเช้าร่วง 20 จุด หลุด 1,580 จุด รับแรงขายต่างชาติกังวลเฟดประชุมฉุกเฉิน คาดบ่ายไหลต่อให้แนวรับที่  1,540 จุด แนวต้านที่ 1,580 จุด  
3 ต.ค. 2565

นายกิติชาญ ศิลปอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นเช้านี้ปรับตัวลงตามตลาดต่างประเทศจากความกังวลการเรียกประชุมฉุกเฉินของธนาคารกลางสหรัฐ (เฟด) วันนี้ ทำให้ค่าเงินดอลลาร์กลับมาแข็งค่าขึ้นและเงินบาทกลับมาอ่อนค่า ทำให้มีแรงขายของนักลงทุนต่างชาติส่งผลให้ดัชนีตลาดไหลลงจากช่วงต้นภาคเช้าได้รับแรงหนุนจากกลุ่มพลังงานรับราคาน้ำมันเช้านี้ปรับขึ้นเกือบ 3% คาดหลังประชุมโอเปกพลัส 5 ต.ค.ลดกำลังการผลิต
สำหรับช่วงบ่ายคาดว่าจะยังมีแรงกดดันตลาดหุ้นไทยต่อเนื่อง หลังจากดัชนี SET หลุด 1,580 จุด ซึ่งเป็นแนวรับสำคัญ เข้าภาวะ Over Sold และไม่มีวอลุ่มมา Support ทำให้แนวรับยังมี downside อีก
ทั้งนี้ ให้กรอบดัชนีบ่ายนี้ให้แนวรับ 1,540 จุด และแนวต้าน 1,580 จุด โดยยังต้องติดตามการประกาศเงินเฟ้อสหรัฐในวันที่ 13 ต.ค.นี้ หากเงินเฟ้อชะลอตัวก็จะมีผลต่อการประชุมเฟดในครั้งหน้า (1-2 พ.ย.)
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,541.93 ล้านบาท ปิดที่ 164.00 บาท เพิ่มขึ้น 3.50 บาท
CPALL มูลค่าการซื้อขาย 2,144.16 ล้านบาท ปิดที่ 54.50 บาท ลดลง 1.75 บาท
GULF มูลค่าการซื้อขาย 1,619.36 ล้านบาท ปิดที่ 51.00 บาท ลดลง 1.50 บาท
KBANK มูลค่าการซื้อขาย 1,550.97 ล่านบาท ปิดที่ 141.00 บาท ลดลง 3.00 บาท
AOT มูลค่าการซื้อขาย 1,541.62 ล้านบาท ปิดที่ 72.00 บาท ลดลง 0.50 บาท